Հավելված

Հաստատված է՝

վարչապետի աշխատակազմի ղեկավարի

2020 թ. դեկտեմբերի 29-ի N 2112 -Լ հրամանով

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՎԱՐՉԱՊԵՏԻ ԱՇԽԱՏԱԿԱԶՄԻ ԱՌԱՋԻՆ ԲԱԺՆԻ ԳԼԽԱՎՈՐ ՄԱՍՆԱԳԵՏ**

|  |
| --- |
| **1. Ընդհանուր դրույթներ** |
| **1.1 Պաշտոնի անվանումը, ծածկագիրը** Վարչապետի աշխատակազմի(այսուհետ՝ Աշխատակազմ) առաջին բաժնի(այսուհետ՝ Բաժին) գլխավոր մասնագետ(այսուհետ՝ Գլխավոր մասնագետ) (ծածկագիրը՝ 06-18-Մ2-2):  **1.2 Ենթակա և հաշվետու է** Գլխավոր մասնագետն անմիջական ենթակա և հաշվետու է Բաժնի պետին:  **1.3 Փոխարինող պաշտոնի կամ պաշտոնների անվանումները** Գլխավոր մասնագետի բացակայության դեպքում նրան փոխարինում է մյուս Գլխավոր մասնագետներից մեկը:  **1.4 Աշխատավայրը** Հայաստան, ք. Երևան, Կենտրոն վարչական շրջան, Հանրապետության հրապարակ, Կառավարական տուն 1 |
| **2.Պաշտոնի բնութագիրը**  **2.1 Աշխատանքի բնույթը, իրավունքները, պարտականությունները**  1. իրականացնում է Աշխատակազմում գաղտնի գործավարության և գաղտնիության ռեժիմի պահպանման հետ կապված աշխատանքներ.  2. իրականացնում է գաղտնի և հույժ գաղտնի փաստաթղթերի ընդունման, գրանցման, ղեկավարին զեկուցման, կատարման, քննարկման արդյունքում որոշումների ընդունման, գաղտնի փաստաթղթերի պահպանման, հաշվառման, առաքման, արխիվացման աշխատանքներ.  3. իրականացնում է կառավարության նիստերին քննարկվող գաղտնի և հույժ գաղտնի նախագծերի նախապես առաքման և կառավարության անդամներին համապատասխան նյութերի տրամադրման աշխատանքներ.  4. իրականացնում է հատուկ նշանակության աշխատատեղի, ինչպես նաև ծածկագրային փաստաթղթային կապի միջպետական համակարգի բաժանորդային կետի գործառույթների անխափան իրականացման աշխատանքներ.  5. իրականացնում է պահպանման ժամկետները լրացած գաղտնի և հույժ գաղտնի փաստաթղթերի գաղտնազերծման և պետական արխիվ հանձնման կամ ոչնչացման աշխատանքներ.  6. իրականացնում է վարչապետի և Աշխատակազմի ղեկավարի հատուկ հանձնարարականների նախապատրաստման աշխատանքներ.  7. իրականացնում է վարչապետի և կառավարության պետական և ծառայողական գաղտնիք պարունակող որոշումների ձևակերպման և համապատասխան մարմիններ առաքման աշխատանքներ.  8. իրականացնում է վարչապետի աշխատակազմի ղեկավարի կողմից հաստատված հատուկ կարևորության, հույժ գաղտնի և գաղտնի տեղեկություններին առնչվելու թույլտվության ձևակերպման ենթակա պաշտոնների անվանակարգության մեջ ընդգրկված պաշտոններ զբաղեցնող անձանց համապատասխան ձևի թույլտվության ձևակերպման, հաշվառման և թույլտվություն ստացած անձանց հրահանգավորման աշխատանքներ.  9.իրականացնում է իր գործունեության ոլորտի վերաբերյալ իրավական ակտերի նախագծերի մշակման աշխատանքներ.  10.իրականացնում է Բաժնի կողմից կատարված աշխատանքների մասին տարեկան հաշվետվություն նախապատրաստման աշխատանքներ:  **Իրավունքները**   * ստուգել Աշխատակազմի աշխատողների մոտ գտնվող «գաղտնի» և «հույժ գաղտնի» դրոշմագրով փաստափղթերի առկայությունը, ամբողջականությունը, սահմանված կարգով պահպանումը. * գաղտնիության թույլտվության ձևակերպման նպատակով պահանջել կատարել համապատասխան ուղղումներ, ներկայացնել լրացուցիչ տեղեկություններ կամ ճշգրտել լրացված փաստաթաղթերը:   **Պարտականությունները**   * ստուգել ՀՀ կառավարության նիստի քննարկմանը ներկայացված «գաղտնի» և «հույժ գաղտնի» դրոշմագրով նախագծերի փաթեթներում անհրաժեշտ փաստաթղթերի առկայությունը. * կատարել գաղտնիության ռեժիմի պահպանման ՀՀ օրենսդրությամբ սահմանված պահանջները նիստի նախապատրաստման աշխատանքների իրականացման և նիստի ընթացքում. * ուսումնասիրել պետական մարմիններից վարչապետին և Աշխատակազմի ղեկավարին ուղղված` ՀՀ կառավարության և ՀՀ վարչապետի որոշումների նախագծերը, գրությունները, ծածկահեռագրերը, զեկուցման ներկայացնել «անձամբ» նշագրումով ծրարները և զեկուցման ենթակա այլ փաստաթղթերը. * ստուգել զեկուցման նախապատրաստված նյութերում անհրաժեշտ բոլոր գրությունների, տեղեկանքների, հիմնավորումների առկայությունը. * ՀՀ օրենսդրությամբ սահմանված կարգով և ժամկետներում նախապատրաստել անվանակարգությունը և ներկայացնել ազգային անվտանգության ծառայություն համաձայնեցման համար. * ստուգել հատուկ նշանակության աշխատատեղի և ծածկագրային փաստաթղթային կապի միջպետական համակարգի բաժանորդային կետի անխափան աշխատանքները. * վարչապետի և ՀՀ կառավարության պետական և ծառայողական գաղտնիք պարունակող վավերացված որոշումների բազմացնել, առաքել և գրանցել համապատասխան մատյաններում. * ընդունված գաղտնի որոշումների օրինակները առաքել շահագրգիռ մարմիններին՝ պաշտպանված էլետրոնային կապի կամ սուրհանդակային ծառայության միջոցով. * ստուգումների արդյունքում հայտնաբերված խախտումների (փաստաթղթի բացակայություն, կորուստ, այլ անձի փոխանցում և այլն) դեպքում զեկուցել բաժնի պետին և իրականացնել գործողություններ՝համաձայն Հայաստանի Հանրապետության կառավարության 1997թվականի դեկտեմբերի 30-ի N 626-կգ որոշմամբ հաստատված հրահանգի պահանջների. * տարեկան հաշվետվություն նախապատրաստման համար ամփոփել և վերլուծել հավաքագրված տեղեկատվությունը. * կազմել գործավարությամբ ավարտված գործերը և լրացնելներքին ցուցակները: |
| **3.Պաշտոնին ներկայացվող պահանջները**  **3.1 Կրթություն, որակավորման աստիճանը**  Բարձրագույն կրթություն  **3.2 Մասնագիտական գիտելիքները** Ունի գործառույթների իրականացման համար անհրաժեշտ գիտելիքներ:  **3.3Աշխատանքային ստաժը, աշխատանքի բնագավառում փորձը** Հանրային ծառայության առնվազն երկու տարվա ստաժ կամ երեք տարվա մասնագիտական աշխատանքային ստաժ կամ փաստաթղթաշրջանառության բնագավառում՝ երեք տարվա աշխատանքային ստաժ ու պետական և ծառայողական գաղտնիք պարունակող տեղեկությունների հետ առնչվելու մասին ՀՀ օրենսդրությամբ սահմանված ձևին համապատասխան տրված՝ առնվազն երեք տարվա թույլտվության առկայություն:  **3.4 Անհրաժեշտկոմպետենցիաներ** **Ընդհանրական կոմպետենցիաներ**   * Ծրագրերի մշակում * Խնդրի լուծում * Հաշվետվությունների մշակում * Տեղեկատվության հավաքագրում, վերլուծություն * Բարեվարքություն   **Ընտրանքային կոմպետենցիաներ**   * Փոփոխությունների կառավարում * Տեղեկատվական տեխնոլոգիաներ և հեռահաղորդակցություն * Ժամանակի կառավարում * Փաստաթղթերի նախապատրաստում |
| **4. Կազմակերպական շրջանակը**  **4.1 Աշխատանքի կազմակերպման և ղեկավարման պատասխանատվությունը**  Պատասխանատու է կառուցվածքային ստորաբաժանման աշխատանքների բնույթով պայմանավորված մասնագիտական գործունեության անմիջական արդյունքի համար։  **4.2 Որոշումներ կայացնելու լիազորությունները**  Կայացնում է որոշումներ աշխատանքների իրականացման բնույթով պայմանավորված մասնագիտական եզրակացությունների տրամադրման և ՀՀ օրենսդրությամբ նախատեսված դեպքերում որոշումների կայացման շրջանակներում:  **4.3 Գործունեությանազդեցությունը**  Ունի տվյալ մարմնի նպատակների և խնդիրների իրականացման համար մասնագիտական գործունեության գերատեսչական ազդեցություն:  **4.4 Շփումները և ներկայացուցչությունը**  Իր իրավասությունների շրջանակներում շփվում և որպես ներկայացուցիչ հանդես է գալիս տվյալ մարմնի ներսում կառուցվածքային ստորաբաժանումների, այլ մարմինների ներկայացուցիչների հետ, հանդես է գալիս պետական մարմինների և միջազգային կազմակերպությունների ներկայացուցիչների մասնակցությամբ ձևավորված աշխատանքային խմբերում:  **4.5 Խնդիրների բարդությունը և դրանց լուծումը** Իր լիազորությունների շրջանակներում բացահայտում է մասնագիտական խնդիրներ և այդ խնդիրներին տալիս է մասնագիտական լուծումներ և մասնակցում է կառուցվածքային ստորաբաժանման առջև դրված խնդիրների լուծմանը: |